Igrexa de Santa María de Alaejos

A igrexa de Santa María  é un templo católico que se atopa na localidade de Alaejos (provincia de Valladolid). Foi declarado Ben de Interese Cultural o 3 de xuño de 1931.

 Descrición 
Construída no século XVI en ladrillo unido con argamasa de cal e xeso, a Igrexa de Santa María une estilos renacentistas, mudéxares e barrocos.

Conta con tres naves cubertas con bóvedas de cruceiroConcello de Alaejos. Igrexa de Santa María decoradas en ouro e policromía por Francisco Martínez.Alaejos: o esplendor do mozárabe Dúas armaduras mudéxares cobren o centro do cruceiro e a capela maior.

A torre campanario, tamén construída en ladrillo no século XVIII, ten catro corpos. De estilo barroco alcanza os 64 metros de altura e no último piso existe unha construción similar a un minarete.

Ademais conta cun coro plateresco tallado en madeira sen policromía e un retablo maior dedicado á asunción de María que foi realizado polo escultor Esteban Jordán.

O interior da igrexa alberga o Museo Interparroquial de Arte Sacra con ourivaría, esculturas e pinturas da comarca, entre as que se destacan dous cadros de Luca Giordano.

Notas

Categoría:Igrexas da provincia de Valladolid
Categoría:Bens de Interese Cultural de Castela e León